stanford-oval/wikipedia huggingface dataset:
Sonic the Hedgehog 3
Pelaaminen > Bonustaso ja erikoistasot

Pelissä on bonustasoja, joita löytää etsimällä 50 sormusta ja menemällä tähtitolpalle. Tähtitolpan yläpuolella leijuu tähtirengas, johon astuttua pääsee bonustasoon, josta voi voittaa suojakilpiä, lisäelämiä ja sormuksia. Sonic & Knuckles -pelissä on kaksi erilaista bonustasoa lisää, joista kerätään myös sormuksia ja muita esineitä. Niihin päästäkseen tarvitsee alle 15 tai 20 sormusta ennen astumista tähtirenkaaseen.
Ensimmäisestä Sonic-pelistä tutut jättisormukset tekevät paluun ja ovat tällä kertaa piilotettuna ympäri tasoja. Kun pelaa astuu sormukseen, pääsee erikoistasoihin (engl. Special Stage), joita on tässä pelissä seitsemän erilaista. Kuvakulma vaihtuu hahmon taakse ja pelaaja pääsee liikkumaan ja hyppimään ympäri shakkilaudan tapaista areenaa. Erikoistasoissa pelaajan täytyy saada kaikki siniset pallot muutettua punaisiksi liikkumalla sinisten pallojen läpi. Punaisia palloja koskettamalla poistuu erikoistasosta. Kun liikut sinisten pallojen ympäri kerran, saat keskellä olevista palloista sormuksia, joita keräämällä saa erikoispisteitä. Erikoistasoissa on myös kimmokepallot, joita kosketettaessa pelattava hahmo liikkuu taaksepäin. Sonic & Knuckles -pelin erikoistasoissa voit löytää keltaisia palloja, jotka heittävät hahmon yleensä toiselle puolelle areenaa. Mitä pitempään työskentelee erikoistasossa, sitä nopeammaksi pelattavan hahmon liikuttaminen käy ja musiikki nopeutuu taustalla. Pelaajan saatua kaikki siniset pallot punaisiksi saat Kaaos Emeraldin.
Pelaaminen > Kaksinpeli

Kaksinpeli on varsin erilainen kuin Sonic the Hedgehog 2:ssa. Nyt kaksinpeliä varten on tehty omia ratoja, joissa tarkoitus on vain juosta ympäri aluetta mahdollisimman nopeasti monta kierrosta peräkkäin. Radat ovat yksinpelin jaksoista poiketen lyhyitä ja grafiikka on pienempää, eli myös hahmot on kuvattu selvästi yksinpeliä pienempinä. Grand Prix -tilassa pelataan toista pelaajaa vastaan kaikissa viidessä radassa ja yritetään saavuttaa enemmän voittoja kuin toinen pelaaja. Single Track -tilassa pelaaja kisaa toista pelaajaa vastaan vain yhdessä radassa. Time Trial -tilassa voi kisata aikaa vastaan. Kaksinpelissä myös Knuckles on pelattavana hahmona, vaikka hän on laajemmin tässä roolissa vasta Sonic & Knuckles -pelissä. Hän ei pysty liitämään tai kiipeämään, toisin kuin seuraavassa pelissä.
Viisi rataa ovat:
Azure Lake
Balloon Park
Chrome Gadget
Desert Palace
Endless Mine
Kehitystyö

Kun Sonic the Hedgehog 3 -peliä ryhdyttiin kehittämään, pelin ajateltiin aluksi suunnitella ylhäältä katsottua, isometrista peliä, jota ideana myöhemmin käytettiin pelissä Sonic 3D Flickies' Island. Idea hyllytettiin, koska pelattavuuden ei haluttu erkanevan liian kauas sen alkuperäisestä muodostaan, mitä edelliset pelit käyttivät. Peliin suunniteltiin uusi hahmo, kuten Sonic 2 -pelin Tailsin kohdalla tehtiin. Takashi "Thomas" Yudan Knuckles the Echidna -hahmo valittiin ja alun perin haluttiin olevan vihreäturkkinen, joka myöhemmin vaihdettiin punaiseksi.
Sonicin luojat Yuji Naka ja Hirokazu Yasuhara palasivat kehittämään peliä. Ensimmäisten kahden pelin musiikkien takana oleva Masato Nakamura ei sen sijaan osallistunut pelin sävellykseen, jolloin Sega kääntyi muiden säveltäjien puoleen, joita on ollut muun muassa Brad Buxer, Bobby Brooks, Geoff Grace, Doug Grigsby III, Darryl Ross, Howard Drossin, Jun Senoue ja Tokuhiko Uwabo. Sonic 3:n kehityksen aikana jopa Michael Jackson oli suuri Sonic-fani ja on ollut osallisena pelin musiikin teossa. Hänen mielestään oli kuitenkin raivostuttavaa, että Sega Mega Driven äänipuoli ei ollut täydellinen, eikä ilmeisesti halunnut, että hänen nimeään yhdistetään peleihin, jotka vähentäisivät musiikin arvoa.
 Michael Jacksonia ei myöskään listattu Sonic 3:n lopputeksteissä.
Sonic the Hedgehog 3:n ja Sonic & Knucklesin piti olla alun perin samalla pelimoduulilla, mutta kiireisen aikataulun ja valmistuksen kulujen takia (32 megabitin kokoiset moduuleiden ollessa liian kalliita), peli jaettiin kahtia ja tekijätiimille annettiin enemmän aikaa viimeistellä Sonic & Knuckles saman vuoden lopussa. Myöhemmin Sonic & Knucklesin pelimoduuleihin suunniteltiin Lock-On Teknologia, jonka avulla käyttäjä pystyi yhdistämään Sonic 3 ja Sonic & Knuckles -moduulit toisiinsa pelatakseen peliä kokonaisuudessaan. Sonic & Knuckles -moduuliin pystyi myös yhdistämään Sonic 2 -moduulin pelatakseen Knucklesilla Sonic 2:ssa.
Aiheesta muualla

Sonic the Hedgehog 3 MobyGamesissa (englanniksi)
Green Hill Zone (englanniksi)
Sonic Retro (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Sähkösuoja käytössä Marble Garden Zone -tasolla.
Sonic 3:n erikoistasoissa täytyy kerätä sinisiä palloja areenalta.
Suomalaiset kapellimestarit

| Suomalaiset kapellimestarit: Sibeliuksesta Saloseen, Kajanuksesta Franckiin |
| --- | --- |

Kirjailija:  Vesa Sirén
Kansitaiteilija:  Jarkko Hyppönen
Kieli:  suomi
Genre:  musiikin tietokirja
Kustantaja:  Otava
Julkaistu:  2010
Sivumäärä:  1 000
ISBN:  978-951-1-21303-1
Löydä lisää kirjojaKirjallisuuden teemasivulta
Suomalaiset kapellimestarit: Sibeliuksesta Saloseen, Kajanuksesta Franckiin on musiikkitoimittaja Vesa Sirénin kirjoittama teos, joka käsittelee kattavasti suomalaisia kapellimestareita Robert Kajanuksesta alkaen. Sirén on tehnyt laajoja taustatöitä ja löytänyt työnsä aikana muun muassa Kajanuksen kadonneen kirjekokoelman ja Jean Sibeliuksen kirjoittamia johtamisohjeita. Hän on myös haastatellut muusikoita ja kapellimestareita ja seurannut heidän työtään.
Mats Liljeroosin mukaan Sirén on tehnyt ”todellisen Herkuleen työn – ja lopputulos on vähintäänkin vaikuttava. Alansa itsestään selvä perusteos – –.” Pienenä virheenä Liljeroos näkee ainoastaan sen, että teoksessa painotetaan Sirénin oman lehden Helsingin Sanomain kriitikoita ja sivuutetaan Uusi Suomi ja Hufvudstadsbladet, vaikka pitääkin sitä ymmärrettävänä. Teos oli Helsingin Sanomien kriitikon arvion mukaan todennäköisistä Tieto-Finlandialla 2010 palkittavista toinen, ja se saikin palkinnon.
Teoksessa käsitellään 99:ää kapellimestaria, joista omat laajat osuutensa ovat saaneet kansainväliset tähdet Esa-Pekka Salonen, Okko Kamu, Paavo Berglund, Leif Segerstam ja Jukka-Pekka Saraste. Kriitikko Wilhelm Kvistin mukaan ei ole ihme, että tämän teoksen on kirjoittanut juuri Sirén, sillä se on suuri kertomus, grand narrative, jossa Sirén pyrkii loksauttamaan palapelin osaset paikalleen. Se on perusteos, johon tullaan viittaamaan vuosien mittaan. Kirjan lopussa on laajat teos- ja henkilöhakemistot.
Aiheesta muualla

Vesa Sirén Aamu-TV:ssä[vanhentunut linkki].
Styles P

| Styles P |
| --- | --- |
 Styles P esiintymässä Blue Cross Arenalla.
Henkilötiedot
Syntynyt: 28. marraskuuta 1974 (ikä 49)
Ammatti:  rap-artisti, kirjailija
Muusikko
Taiteilijanimi:  Styles P, The Ghost, S.P., Pinero, Holiday, The Phantom
Laulukielet:  englanti
Aktiivisena:  1995-
Tyylilajit:  rap
Yhtyeet:  D-Block, Ruff Ryders
Levy-yhtiöt:  We the Best, Def Jam
Aiheesta muualla
www.stylesp.net
  [ Muokkaa Wikidatassa ] [ ohje ]  
David Styles (s. 28. marraskuuta 1974), tunnetaan paremmin taiteilijanimellään Styles P, on yhdysvaltalainen rap-artisti, yrittäjä ja kirjailija. New Yorkin Yonkersissa varttunut Styles tunnetaan parhaiten The Lox -rap-yhtyeen jäsenenä, jonka hän perusti Sheek Louchin and Jadakissin kanssa 1990-luvun puolivälissä. Hän on osa myös Ruff Ryders -hip hop-kollektiivia.
Musiikkiuransa ohella Styles on julkaissut kirjan Invincible vuonna 2010 ja perustanut mehubaarin Juices for Life vuonna 2011.
Diskografia > Albumit

A Gangster and a Gentleman (2002)
Time Is Money (2006)
Super Gangster (Extraordinary Gentleman) (2007)
Green Ghost Project (DJ Green Lanternin kanssa) (2009)
Master of Ceremonies (2011)
The World's Most Hardest MC Project (2012)
Float (2013)
Phantom and the Ghost (2014)
A Wise Guy and a Wise Guy (2015)
G-Host (2018)
Dime Bag (2018)
S.P. the GOAT: Ghost of All Time (2019)
Presence (2019)
Styles David: Ghost Your Enthusiasm (2020)
Ghosting (2021)
Diskografia > Singlet

| Vuosi | Single | Hot 100 | Hot R&B | Hot Rap | UK Singles | Albumilta |
| --- | --- | --- | --- | --- | --- | --- |
| 2002 | "Good Times" | 22 | 6 | 8 | - | A Gangster and a Gentleman |
| 2002 | "My Life" (feat. Pharaohe Monch) | - | 66 | - | - | A Gangster and a Gentleman |
| 2002 | "Jenny from the Block" (Jennifer Lopez feat. Jadakiss & Styles P) | 3 | 22 | - | 3 | This Is Me... Then |
| 2004 | "Locked Up [Remix]" (Akon feat. Styles P) | 8 | - | - | 5 | Trouble |
| 2005 | "Can You Believe It" (feat. Akon & Ludacris) | - | 32 | - | - | Time Is Money and Disturbing Tha Peace |
| 2005 | "I'm Black" (feat. Marsha Floetrystä) | - | 94 | - | - | Time Is Money and Disturbing Tha Peace |
| 2006 | "We Belong Together" [Remix]" (Mariah Carey feat. Jadakiss & Styles P) | - | - | - | - | The Emancipation of Mimi |
| 2006 | "Who Want a Problem [Remix]" (feat. Swizz Beatz, Jadakiss, Sheek Louch) | - | - | - | - | Time Is Money |
| 2007 | "Blow Ya Mind" (feat. Swizz Beatz) | - | 51 | 19 | - | Super Gangster (Extraordinary Gentleman) |
| 2008 | "Gangster, Gangster" (feat. Jadakiss & Sheek Louch) | - | - | - | - | Super Gangster (Extraordinary Gentleman) |
Aiheesta muualla

Viralliset sivut (Arkistoitu – Internet Archive)
Styles P MySpace -sivustolla
Sonic the Hedgehog CD

| Sonic The Hedgehog CD |
| --- | --- |

Kehittäjä:  Sonic Team Blit Software
Julkaisija:  Sega
Jakelija:  Steam, Humble Store, PlayStation Now, Google Play ja App Store
Ohjaaja:  Naoto Ōshima
Säveltäjä:  Naofumi Hataya
Pelisarja:  Sonic the Hedgehog (pelisarja)
Julkaistu:  Sega Mega-CDEU lokakuu 1993NA 19. marraskuuta 1993JP 23. elokuuta 1993 WindowsEU 3. lokakuuta 1996NA 26. syyskuuta 1996JP 9. elokuuta 1996
Lajityyppi:  tasohyppely
Pelimuoto:  yksinpeli
Ikäluokitus:  ESRB: Kaikenikäisille  PEGI 3  USK 6 
Alusta:  Sega Mega Drive, Sega Mega-CD, Microsoft Windows
Jakelumuoto:  CD-ROM, Digitaalinen lataus
Oheislaite:  Sega Mega-CD
Lisää peliartikkeleitaVideopelien teemasivulla
Infobox OK  : 
Sonic the Hedgehog CD (lyhyesti Sonic CD) on Sonic Teamin kehittämä ja Segan julkaisema tasohyppelypeli. Peli on julkaistu vuonna 1993 Sega Mega Drivelle, Sega Mega-CD-oheislaitteelle, ja vuonna 1996 Windowsille.
Vuonna 2005 peli julkaistiin myös Sonic Gems Collection -pelikokoelmassa, joka julkaistiin Nintendo GameCube- ja PlayStation 2 -konsoleille. Joulukuussa 2011 peli julkaistiin uudestaan digitaalisena latauksena useille alustoille.
Peli kuuluu Sonic the Hedgehog -pelisarjaan ja pelissä esiintyvät ensi kertaa muun muassa hahmot Amy Rose ja Metal Sonic.
Tarina

Yhtenä kuukautena vuodessa nousee Never Lake-järvestä miniplaneetta Little Planet. Kyseisellä planeetalla on Aikakiviä, joilla voi ohjata kivien energiaa eli "aikaa" planeetalla. Ajalla voi matkata menneisyyteen, nykyhetkeen ja tulevaisuuteen. Ilkeä tohtori "Eggman" Robotnik on keksinyt suunnitelman, jonka avulla hän käyttäisi Aikakiviä ohjatakseen maailmanvalloitusta ja rakentaakseen tukikohdan Little Planetille. Sonic kuulee asiasta ja saapuu paikalle pysäyttääkseen Robotnikin aikeet. Little Planet on kiinnitetty valtavalla ketjulla vuoreen, jossa on Robotnikin pää. Robotnikin Sonic-robotti Metal Sonic kidnappaa nuoren siilitytön Amy Rosen. Sonicin täytyy etsiä miniplaneetalta Aikakivet ja pelastaa Amy ja Little Planet Robotnikin kynsistä.
Pelaaminen

Pelaaminen on lähes samanlaista kuin edellisissä Sonic the Hedgehog -sarjan peleissä. Sonic CD:n uusin ominaisuus on aikamatkailu, joka on oleellinen osa pelin läpäisyä. Aikakautta voi vaihtaa juoksemalla erillisen tähtitolpan ohitse ja jatkamalla juoksemista tietyn aikaa, jotta aikahyppy tapahtuisi. Tolpissa lukee "Past" tai "Future". Takaisin nykyhetkeen palataan samalla tavalla. 3. kierroksessa käydään pomotaistelu ja ei sisällä kyseisiä tolppia tai aikamatkailua. Pelin kenttiä voi yrittää päästä läpi mahdollisimman nopeasti erillisessä Time Attack -tilassa. Peli täytyy pelata läpi, jotta kaikki kentät Time Attack -tilaan avautuisivat. Matkustaessa ajassa Badnik-robotit voivat olla romuttuneita tai uuden veroisia.
Tasoilla on kolme erilaista aikaa, joihin voi matkustaa:
Nykyhetki (Present): Tästä aikakaudesta yleensä jokainen pelin taso aloitetaan. Tällä aikakaudella kentän ympäristö näyttää oikeassa ulkomuodossaan.
Menneisyys (Past): Maisemat muistuttavat aika paljon Little Planetia monta vuotta sitten. Robotnikin tehtaat ovat jossain tasoissa vielä rakenteilla. Jotta Sonic kykenee muuttamaan tulevaisuutta ja siten myös pelin loppuratkaisua, hänen on tuhottava robottigeneraattoreita ja Metal Sonic hologrammeja.
Hyvä tulevaisuus (Good Future): Tämä on ainoastaan kentässä kolme, ja vain jos saat kaikki Robotnikin robotit ja robottikoneen tuhotuksi kahdesta kentästä. Hyvä tulevaisuus on kuin paratiisi ja on hienomman näköinen kuin nykyhetkessä. Toisin kun muissa aikakausilla, tasoilla voi hyppiä ja lennellä eläimiä ja lintuja ilosta.
Paha tulevaisuus (Bad Future): Jos Sonic olisi epäonnistunut tehtävässä, seuraukset olisivat tällaiset. Kenttä on usein lähes kokonaan Robotnikin valloittamaa synkkää aluetta tehdasrakennuksista musiikia myöten.
Muita uusia ominaisuuksia ovat Sonicin uudet liikkeet. Spin Dash on pelissä, mutta se on erilainen kuin pelissä Sonic the Hedgehog 2. Uusin liike on Super Peel Out (tunnetaan myös nimellä "Figure 8-run"), jossa Sonic saavuttaa räjähtävän alkunopeuden ja hänen juoksutyylinsä muuttuu erilaiseksi. Liike on samanlainen kuin Spin Dash, mutta Sonic ei voi tuhota Badnikeja muuten kuin pallona. Liike suoritetaan samoin kuin Spin Dash, mutta pelaajan täytyy painaa ylös-nappia ja siten pitää toimintanappia pohjassa. Vuonna 2011 ladattavassa julkaisussa on mahdollista saada Tails pelattavaksi hahmoksi pelattuasi pelin kerran läpi. Pelissä on tallennusmahdollisuus. Kun taso on suoritettu loppuun, peli tallentuu automaattisesti.
Pelissä on seitsemän tasoa ja jokaisessa tasossa on kolme aluetta, mutta lisättynä tasojen menneisyyden, hyvän ja pahan tulevaisuuden varitaatiot tasoja on pelissä yhteensä 84. Sonic-peleissä yleisesti käytetty Zone (suom. alue) on korvattu sanalla Round (suom. erä). PC-versiossa pelin kenttätiedostojen listassa oli mystiset kentät, joita kutsuttiin "R1" ja "E3". Niiden on epäilty olevan "Dust Hill Zone", jonka olisi väitetty olevan pelissä.
Pelaaminen > Erikoistasot

Kuten Sonic the Hedgehogissa, Sonic CD:ssä tavoitteena on kerätä jokaisessa kentässä vähintään 50 sormusta ja mennä maalitolpalle ja hypätä jättisormukseen.
Erikoistasot ovat kolmiulotteisia. Erikoistasoissa tavoitteena on tuhota kaikki kuusi purppuranväristä UFO-alusta, mihin aikaa on vain sata sekuntia. Jos osuu veteen, aika kuluu entistä nopeammin. Kun UFO-aluksen tuhoaa, saa siitä kymmenen sormusta. Jos osuu keltaiseen UFO-alukseen, saa Speed Up -lisävoiman, josta saa lisää nopeutta. Jos osuu siniseen UFO-alukseen, saa 30 sekuntia lisäaikaa. Jos saa tuhottua kaikki UFO-alukset ennen ajan loppumista, saa aikakiven. Erikoistasoja on seitsemän erilaista. Jokaisessa voi olla erilaisia ponnahduslautoja, joista pomppaa korkealle, ansoja lattiassa jotka saavat Sonicin kaatumaan tai erilaisia tuulikoneita, jotka puhaltavat korkealle ilmaan. Varo tähtipallokuvia maassa, sillä ne kimmouttavat pelaajan minne sattuu.
Kehitystyö

Julkaistuaan Sonic the Hedgehogin ohjelmoija Yuji Naka jakoi Segan Sonic Team -ryhmän kahtia. Toisesta osasta tuli Sega Technical Institute, joka siirrettiin Yhdysvaltoihin, ja toinen jäi Japaniin. Sega Technical Institutelle annettiin kehitysvastuu Sonic the Hedgehog 2:n tekemisestä. Sillä aikaa Japanissa Sonic CD:tä ryhdyttiin valmistamaan Sonicin alkuperäisen luojan, Naoto Ohshiman, johtaessa ryhmää. Myöhemmin pelilehdet julkistivat jo kyseistä peliä artikkeleissaan. Sonic CD ja Sonic 2 olisivat olleet julkaistavissa Sega Mega Drivelle, Sega Master Systemille sekä Sega Game Gearille. Sittemmin tuli tieto, jonka mukaan peli julkaistaisiin pelkästään Mega-CD:lle ja että peli tulisi olemaan erilainen pelikokemus. Pelattavuus on erilainen kuin Sonic 2:ssa (jonka pelattavuus loi pohjan tuleville peleille) ja yksi selitys Sonic CD:n eroavuudelle on, että pelissä käytetään ensimmäisen Sonic the Hedgehog -pelin Sonicin sprite-graafikkoja. Samoja spriteja käytettiin myöhemmin Knuckles' Chaotix -pelissä Mighty the Armadilloon sprite-grafiikan pohjana.
Kehitystyö > Prototyyppiversiot

Sonic CD:stä on tehty kolme prototyyppiversiota, joista viimeisin versio 510 esittelee erilaisuuksia, joita lopullisessa versiossa ei nähdä. Pelattavia tasoja on vain yksi. Muita pääsee tutkimaan Debug-moodilla. Prototyyppi julkistettiin 5. joulukuuta 1993. Siinä on eroavaisuuksia seuraavasti:
Prototyypissä on monia objekteja, joita ei ole lopullisessa versiossa. Esimerkkinä ovat kolme outoa monitoria, jotka ovat sininen kymmenen sormuksen monitori, "S-monitori" (Väitetty olevan Super Sonic -monitori, koska Sonic 3:ssa monitori aktivoi automaattisen supermuodon) sekä kello-monitori, joka pysäyttää sormusten pyörimisen.
Aloitusruutu on erilainen musiikin kanssa, mikä eroaa lopullisesta versiosta.
Monet kentät ovat erilaisia värin tai pienen kenttäsuunnittelun takia.
Erikoistasosta on vain demo, jossa tunnusmusiikki soi pitempään kuin lopullisen version musiikki.
Alkuvideo on erilainen.
Tasojen päävastukset ovat erilaisia ja Metal Sonic ei ole päävastuksena Stardust Speedway -tason lopussa.
Amy näyttää erilaiselta lopulliseen versioon verrattuna.
Muita prototyyppejä ovat 510-version lisäksi versiot 712 sekä 920, jossa on erilainen soundtrack kuin USA-versiossa.
Soundtrackien eroavaisuuksia

Sonic CD -pelille on julkaistu kaksi eri soundtrackia, sekä Amerikan että Japanin versio. Euroopassa julkaistiin Japanin soundtrack-versio, jonka tunnusmusiikki on "Toot toot Sonic Warrior"-"You can do Anything" (säv. Masafumi Ogata) ja loppumusiikki "Cosmic Eternity - Believe In Yourself" (säv. Naofumi Hataya).
Amerikan soundtrack työstettiin pari kuukautta Japanin version jälkeen. Sen on säveltänyt Spencer Nilsen, joka on Mega CD:n jälkeen tehnyt myös useiden Sega Saturnin pelien soundtrackeja. Uuden tunnusmusiikin nimeksi tuli "Sonic Boom", jonka esittävät Pastiche-versiossa Sandy Cressman, Jenny Meltzer ja Becky West.
Pelin alku- ja loppuanimaatiot ovat japanilainen Studio Junio tekemiä sekä Toei Animationin tuottamia. Näistä animaatioista on myöhemmin Mega CD sekä PC-julkaisun jälkeen muokattu FMV-video kuvan ja musiikin myötä. Videot näytettiin ensi kertaa FMV-muodossa Sonic Jamissa ja sittemmin Sonic Mega Collectionissa. Sonic Gems Collection -kokoelman Sonic CD:n alku- ja loppuvideot ovat ensi kertaa näkyvillä FMV-videoina itse pelissä.
Ainoat yhtäläisyydet soundtrackeissa ovat menneisyyden versiot tasoista. Samoja musiikkeja käytettiin sekä Japanin että Amerikan versiossa.
Aiheesta muualla

Sonic CD MobyGamesissa (englanniksi)
Green Hill Zone (englanniksi)
Sonic the Hedgehog CD (Arkistoitu – Internet Archive) (englanniksi)
Peli Sonic Retro -sivustolla (englanniksi)
Sonic the Hedgehog -pelisarja
| --- | --- |
Tasohyppelyt:  Sonic the Hedgehog |  Sonic the Hedgehog 2 |   Sonic CD | Sonic the Hedgehog 3 |  Sonic & Knuckles |  Sonic Adventure | Sonic Adventure 2 |  Sonic Heroes | Sonic the Hedgehog (2006) |  Sonic Unleashed | Sonic the Hedgehog 4: Episode I | Sonic Colours | Sonic Generations | Sonic the Hedgehog 4: Episode II | Sonic Lost World | Sonic Boom: Rise of Lyric | Sonic Mania | Sonic Forces | Sonic Frontiers | Sonic Superstars
Käsikonsolipelit:  Sonic the Hedgehog | Sonic the Hedgehog 2 | Sonic Chaos | Sonic the Hedgehog: Triple Trouble | Sonic Blast | Sonic Pocket Adventure | Sonic Advance | Sonic Advance 2 | Sonic Advance 3 | Sonic Rush | Sonic Rush Adventure | Sonic Colours  | Sonic Generations | Sonic Lost World | Sonic Boom: Shattered Crystal | Sonic Boom: Fire & Ice
Ajopelit:  Sonic Drift | Sonic Drift Racing | Sonic R | Sonic Riders | Sonic Riders: Zero Gravity | Sonic & Sega All-Stars Racing | Sonic Free Riders | Sonic & All-Stars Racing Transformed | Team Sonic Racing
Spinoff-pelit:  Sonic Spinball | Dr. Robotnik’s Mean Bean Machine | Knuckles’ Chaotix | Tails’ Skypatrol | Tails Adventure | Sonic Labyrinth | Sonic 3D: Flickies’ Island | Sonic Shuffle | Sonic Pinball Party | Sonic Battle | Shadow the Hedgehog | Sonic Jump | Sonic Rivals | Sonic and the Secret Rings | Mario & Sonic at the Olympic Games | Sonic Rivals 2 | Sonic Chronicles: The Dark Brotherhood | Sonic and the Black Knight | Mario & Sonic at the Olympic Winter Games | Mario & Sonic at the London 2012 Olympic Games | Sonic Dash | Mario & Sonic at the Sochi 2014 Olympic Winter Games | Sonic Runners | Sonic Jump Fever | Mario & Sonic at the Rio 2016 Olympic Games | Sonic Dash 2: Sonic Boom | Mario & Sonic at the Tokyo 2020 Olympic Games
Kolikkopelit:  SegaSonic the Hedgehog | Sonic the Fighters
Uudelleenjulkaisut:  Sonic Jam | Sonic Mega Collection | Sonic Gems Collection | Sega Mega Drive Collection | Sega Mega Drive Ultimate Collection | Sonic Classic Collection | Sega Mega Drive Classics Collection | Sonic Origins
Julkaisemattomat pelit:  Sonic Crackers | Sonic X-treme
Muut pelit:  Ristar | Super Smash Bros. Brawl | Super Smash Bros. for Nintendo 3DS & Wii U | Super Smash Bros. Ultimate
Televisio -ja elokuvat:  Adventures of Sonic the Hedgehog | Sonic SatAM | Sonic the Hedgehog: The Movie | Sonic Underground | Sonic X | Sonic Boom | Sonic the Movie | Sonic the Movie 2 | Sonic Prime | Knuckles | Sonic the Hedgehog 3
Katso myös:  Sega | Sonic Team | Luettelo pelisarjan peleistä | Luettelo pelisarjan hahmoista
Kuvakaappaus Quartz Quadrant -kentän pomotaistelusta iOS-käyttöjärjestelmällä.